ming030890/wiki-yue-high-quality huggingface dataset:
鄒幸彤

鄒幸彤（英文：Chow Hang-tung，1985年1月24號—）係香港大律師、泛民主派人士，2016至2021年做過支聯會副主席。2021年，香港國家安全警察話佢同支聯會「煽動顛覆國家政權」，拉咗佢坐監。

早年
鄒幸彤1985年出世，讀過蘇浙小學同英華女學校，中學畢業嘅時候係香港高級程度會考5A狀元，考咗入英國劍橋大學物理系。
佢本科畢業之後再喺劍橋讀地球物理學做博士生，期間發生汶川大地震。大地震理論上應該為佢個研究提供大量研究數據，佢啲同學都好興奮，但係佢發現地震令佢關心嘅，唔係地震嘅物理現象，而係籌款賑災。汶川大地震呢件事令佢決定退學，轉行做人權事務。

人權律師
佢返香港入讀香港大學專業進修學院法律系，2014年香港大學 PCLL（法學專業證書）畢業，2016年做咗大律師，喺夏慤大律師事務所執業。佢畢業之後專職做人權律師，打過嘅出名官司包括郭永健港鐵示威案、馮敬恩圍堵港大校委會案、戴耀廷佔領中環串謀公眾妨擾案等等。
佢亦喺2010年加入香港市民支援愛國民主運動聯合會（支聯會）做義工，2016年開始做支聯會副主席，直至支聯會2021年解散。

坐監
一年一度紀念六四事件嘅香港維園六四燭光晚會搞咗三十年，一路由支聯會主辦，但係2020年同2021年香港警務處連續兩年用武漢肺炎香港疫情做原因，禁止維園悼念集會。2021年，由於支聯會主席李卓人已經坐緊監，鄒幸彤帶領支聯會申請搞維園六四晚會。警察決定禁止集會之後，佢宣佈集會取消，但係佢會自己去維園悼念。6月4號朝早，警察上門拉咗佢，告佢「涉嫌宣傳未經批准集結」。佢之後保釋咗，但係6月30號警察又撤銷佢保釋拉返佢，8月5號再保釋。
2021年8至9月，香港警務處國家安全處勒令支聯會遞交運作資料。鄒幸彤代表支聯會回應指國安處嘅要求唔合法，拒絕提供資料。9月8號，警察又上門拉佢，期間佢全程直播。9月9號，警方將鄒幸彤嘅控罪改做「煽動顛覆國家政權罪」。佢唔認罪，法庭亦唔俾佢保釋，繼續收監。
鄒凱光

鄒凱光（英文：Matt Chow，1968年8月4號—），人稱灘叔，係香港商業電台節目主持，而家主持緊叱咤903嘅《無定向喪煲病狂》。佢亦有做過唔少電嘅影編劇、導演同演員。

演出
呢個表唔完整，歡迎加料。
鄒兆霆

鄒兆霆（英文：Anthony Chow，1996年3月4號—），係香港無綫電視旗下基本合約男藝員，2017年第29期無綫電視藝員訓練班畢業，之後有拍過劇同做節目主持。
佢喺上水長大，2009年喺鳳溪創新小學畢業（轉制之前讀鳳溪第二小學下午校），2016年喺鳳溪第一中學畢業。

事件
2021年8月6號，鄒兆霆喺佢同事吳紫韻屋企，畀吳前男友潘梓鋒打傷，最後潘被判自簽守行為。
鄒城

鄒城係中國山東濟寧一個縣級市，總面積1613平方公里，人口120萬。
鄒平

鄒平係中國山東濱州一個縣，總面積1352平方公里，人口77萬。
鄒志盛

鄒志盛，香港電影工作者，曾經憑電影《明日戰記》入圍第41屆香港電影金像獎最佳視覺效果。
賓格

賓格（英文：accusative case）:3:44 係文法上嘅格一種，表示一隻名詞係賓語:18:29（直接賓語）。
賓特拿

尼克拉斯 賓特拿（丹麥文：Nicklas Bendtner，1988年1月16號—）係丹麥職業足球員，踢前鋒，宜家踢緊哥本哈根。佢踢過阿仙奴、伯明翰（外借）、新特蘭（外借）、祖雲達斯（外借）、禾夫斯堡、諾定咸森林同埋洛辛堡。
賓登之戰

賓登之戰（爪哇文：Perang pandan）係印尼峇里島嘅吞嘉蘭村嘅一項傳統習俗，呢個傳統係由印吒王（Gusti Indra）嘅榮譽搞咗出嚟嘅一筍嘢。而所謂嘅「印吒王」就係成個吞嘉蘭村嘅團體入面，最出嗮名嘅首領。呢個皇帝喺峇里島嘅原著居民嘅心入面，就係「上帝之戰」咁解。而呢隻名就係響露兜樹嘅武器裝備入面，成日用到嘅嘢。喺傳統習俗嗰日，由於佢哋成日用到有好多刺嘅露兜樹武器，所以咪搞到每位參與者都成身傷囉。不過佢哋嘅傳統習俗係反對啲人着住啲一般嘅衫或者係冇遮住上面個身嘅笆籬嚟玩呢項習俗嘅。另外，如估用到露兜樹嘅話，參與者都會成日攞住個盾牌嚟做防護嘅。而呢項傳統就係最先保護成個村範圍入面嘅村民，唔冇畀啲上帝嚟入侵。
賓拿法斯

賓拿法斯（立陶宛文：Panevėžys）係立陶宛賓拿法斯縣嘅一個城市。
賓拿法斯縣

賓拿法斯縣（立陶宛文：Panevėžio apskritis）係立陶宛嘅一個縣，首府賓拿法斯。
賓格爾省

賓格爾省（土耳其文：Bingöl ili）係土耳其嘅其中一個省，首府賓格爾。
賓格瑞

賓格瑞（Binggrae）係一個韓國嘅食品餐飲品牌，喺1967年創立，以雪糕、乳酪、咖啡、零食餅乾同埋果味牛奶為主，其中香蕉牛奶被視為佢哋最受歡迎嘅產品之一，喺韓國以外唔少地方都有賣。

同曾子晴合作宣傳朱古力甜筒爭議
喺香港，佢曾經同曾子晴合作宣傳朱古力甜筒，但佢將5秒嘅影片到社交網站Instagram，影片入面，就俾貓隻進食對貓可致命嘅朱古力，惹來愛護動物組織同網民嘅批評。賓格瑞之後表示唔知情，宣佈停止合作，又話唔容許有無辜小動物受到傷害。
長楠象

長楠象（泰文：ช้างน้ำ，又叫 วารีกุญชร）係一種東南亞傳說嘅象。

簡介
長楠象喺緬甸又叫做葉辛（Ye Thin），棲息喺東南亞嘅叢林溪流。外表同普通嘅大象差唔多，但係體形就得一隻老鼠咁大，而且有條魚尾。雖然體形好細，長楠象好危險。佢哋嘅象牙有毒，足夠毒死一個成年人，甚至只係俾佢拮中腳印或者倒影都會中毒。不過因為長楠象離開水太耐嘅就會死，所以佢哋都成日俾人捉走製成標本。
喺泰國，嗰邊認為如果有一隻長楠象嘅話，就可以發財保平安。而且因為佢哋嘅毒性，就算係大象都會驚咗佢哋，所以當地人仲會帶住長楠象嘅象牙嚟驅趕大象。

現實來源
長楠象有可能係當地人作出嚟嘅。佢哋會用一啲蛙類、樹鼩咁樣嘅小型動物製成假嘅長楠象標本嚟賣畀啲遊客。
長樂街

長樂街（英文：Cheung Lok Street），係香港九龍油麻地佐敦嘅一條馬路，由彌敦道同寧波街交界開始，去到志和街。
長榮航空

長榮航空係一間1991年開始營運嘅台灣航空公司。而家呢間航空公司嘅機隊有A321、A330、B747、B777，重有即將交付嘅夢幻客機B787。
長棘擬鮟鱇

長棘擬鮟鱇（學名：Lophiodes kempi）係鮟鱇科擬鮟鱇屬嘅其中一個種。
長樂寺 (下田市)

長樂寺 (下田市)係日本楔位文，重未完成，麻煩你幫手補充內容。
長榮大學站

長榮大學站係臺灣鐵路管理局沙崙線嘅車站，2010年1月2號營運，喺臺南歸仁區大潭里長榮路一段200巷72弄126號。
佢曾經係臺鐵營運緊嘅車站入面，最長名嘅車站。
長樂

長樂係中國福建福州一區，面積1,894平方公里，人口70萬。
長樂宮

長樂宮，長安城東南。
長樂宮，宮之一，喺漢長安城東南角，即今日中華人民共和國陝西省西安市未央區。佢起喺未央宮之東，所以又叫東宮。漢皇帝劉邦時所建，由五年起到七年。起喺秦興樂宮基址之上。
路竹區

路竹區係中華民國臺灣高雄市嘅一個區，面積48.43平方公里，人口5萬。
路牌

路牌（英文：road sign），又叫交通標誌（英文：traffic sign），係路上面設置嘅指示牌，講解用呢條路需要留意嘅交通命令，警告同指示。
路由

路由係通過網絡將資訊由來源嘅地址傳輸到去目的地嘅地址嘅過程，而處理路由嘅裝置就係路由器。
路由器

路由器（英文：router）係電腦網絡硬件，用嚟響一個電腦網絡入面分配網絡封包（Packet）畀網絡入面嘅唔同電腦。
路祥安

路祥安（粵拼：lou6 coeng4 on1，1951年—2018年2月14號），英文名Andrew，響董建華做香港行政長官嗰陣，佢係行政長官高級特別助理。中學讀九龍華仁書院，響香港大學文學院畢業。佢因為插手香港大學鍾庭耀做嘅民意調查而出名，喺呢件事嘅調查報告裏面，路祥安被認為係極唔可信嘅證人。
佢做行政長官高級特別助理嗰陣有個花名叫路公公。
2018年2月12號，路祥安懷疑感染流感而入院，兩日後病逝，終年66歲。
路竹車站

路竹車站係臺灣鐵路公司縱貫線南段嘅一個鐵路車站。
路爾斯·戴亞斯

路爾斯·戴亞斯（西班牙文：Luis Fernando Diaz Marulanda，1997年1月13號—）係一個哥倫比亞足球員，司職前鋒，而家效力緊英超球會利物浦。

攞過嘅獎
呢節要加長。
路環

路環（葡文：Coloane），又叫路環島（葡文：Ilha de Coloane），係澳門嘅一個地方，而家亦係組成澳門嘅四大部份（區域）之一。喺未填海之前，路環係一個島，離氹仔個島南面約莫兩千米，不過兩個島之間填晒海，新填地叫路氹城。島嘅西南面係珠海市嘅橫琴島，兩島最窄嘅地方唔夠300米。

歷史
路環其實係路灣。因為廣東話有時將灣讀做環。路灣古書上叫佢做過路灣，葡文名 Coloane 亦印證呢點。路環個名就係咁來。古書上亦有寫做九澳，鹽灶灣等。呢啲都係島上某啲地方嘅代表。
大宋起，個島都係鹽場之地，海邊係產鹽。大明同大清時，路環係歸廣東香山所管。
1864年，葡人乘大清敗於英國之際，佔領路環。
以前路環居民來往澳門半島同氹仔係用渡輪。

地理
路環島屬於聖方濟各堂區，上邊丘陵起伏，地勢係成個澳門最高，冇乜平地。路環面積大約7.6平方公里，2011年人口大約有4,300人。

山
路環成個區域大部分地方都係山。路環島最高點係疊石塘山（塔石塘山），同時又係澳門最高嘅山，有海拔172.4米高。疊石塘山半山以上嘅地區，被劃定為郊野公園，受到嚴格保護。

郊野公園
澳門大部分郊野公園都喺路環，佢哋係黑沙水庫郊野公園、石排灣郊野公園同九澳水庫郊野公園。

海灘
每年吸引好多人去嘅黑沙海灘同竹灣海灘都喺路環。

食
由安德魯餅店望路環衛生中心 (右)同恩尼斯總統前地
澳門葡撻嚟自路環市區安德魯餅店。

發展
路環島因為離澳門市區最遠，發展比較慢，以前係以漁業為主，重有啲船廠。呢幾年喺東北岸九澳起咗發電廠同埋水泥廠同深水港，西北部填海拓地準備發展工業。黑沙海灘同竹灣海灘係路環島嘅兩個海灘，分別喺島東南同南。隨住澳門嘅發展，路環嘅發展步伐亦都係加快緊。
郭書瑤

郭書瑤（1990年7月18號—），花名瑤瑤，係臺灣歌手、演員、主持人，臺北市出世，2008年出道，因為「童顏巨乳」（𡃁妹樣又好身材）而出名。2013年，佢憑電影《志氣》攞金馬獎最佳新演員獎。
郭東延

郭東延，係大韓民國嘅一個男藝人同埋演員。
郭文貴

郭文貴（1970年5月10號—，又叫郭浩雲，英文名：Miles Kwok），山東省莘縣古城鎮人，中國商人。目前身居美國紐約曼哈頓。
財新傳媒喺篇名為《權力獵手郭文貴》報道入面，宣稱揭開政泉老板郭文貴嘅政商關系，指控佢涉入2015年1月16號落馬嘅中國國安部副部長馬建同國安系統，被BBC認為係胡舒立團隊繼《誰的魯能》之後嘅重大調查報導。財新傳媒2015年公佈會去香港起訴郭文貴同採訪過郭文貴嘅《香港商報》同埋《蘋果日報》等媒體，宣稱郭文貴透過媒體傳播「虛構事實」，敗壞財新傳媒總編輯胡舒立嘅人格，令財新傳媒公信力受損。
2017年1月26號同3月8號，郭文貴先後兩次接受海外中文媒體明鏡集團嘅電視直播專訪，同時喺海外開始通過運用社交媒體Twitter同Facebook，聲稱為咗「保命、保錢、報仇」，高度持續爆料多位中共權貴同相關知名媒體人嘅特殊身份背景同涉嫌貪腐醜聞，尺度頗大，甚至涉及中共政治局現任同前任常委級別高層領導人同家屬，又披露咗佢同北大方正集團前任總裁李友之間嘅商業利益爭執。郭文貴喺爆料入面嘅多種講法，有部分目前未得到證實，但已經引起國際中文網路轟動。
2017年4月19號，中國外交部證實，已要求國際刑警組織對近日來接連爆料中共高層同家族親屬涉嫌貪腐內幕嘅富商郭文貴向成員國發出「紅色通報」嘅消息 。
2017年4月19號，郭文貴接受《美國之音》直播採訪，繼續講中國國內高層內鬥，又聲稱為咗佢國內被捉嘅屋企人同公司員工恢復自由，佢曾接受中國公安部副部長傅政華嘅命令，去收集同調查海南航空嘅近年來資金進出情況。當日嘅直播預計進行3個鐘頭，但係播出到80分鐘時就突然中斷，引發懷疑係中方向美國之音施壓嘅猜測。但係美國之音臺長阿曼達·貝內特（英文：Amanda Bennett）喺國會調查中否認接受過中方指令，話係自主行爲。
郭文貴喺接受《美國之音》訪問入面，更加指控中紀委書記王岐山，指佢有屋企人係非上市公司海航集團嘅股東之一，而且王嘅屋企人喺美國加州一早擁有價值五百幾萬美元嘅豪宅；郭稱後者經多個華文媒體查證有其事。之後，郭又話中共總書記習近平已對王岐山立案調查，王至今無作出辯解。郭文貴喺陸陸續續嘅爆料多次提到佢嘅大後台老領導，美國之音報道話呢位老領導疑似係中共前總書記江澤民。
喺胡潤百富中國富豪榜入面，2013年郭文貴以個人資產58億元位列第323名，2014年以個人資產155億元升至第74位。
2020年6月4日 (中国六四事件31周年), 郭文贵创立新中国联邦. 同年9月, 他成為一位國際歌星, 持續為聯邦推出音樂作品, 在世界各地 iTunes 獨家發行[未記出處或冇根據]。
2023年3月喺美國涉嫌詐騙被捕。

藍金黃計劃、3F計劃
2017年8月7號，郭用YouTube影片，首次公開用名詞「藍金黃計劃」來形容中共喺香港傍台灣控制官員傍商人所用到嘅一系列下流統一戰線手段。喺郭嘅理論之中，渠由三者組成，各用一種顏色代表。「藍色計劃」代表網絡輿論。「金色計劃」即係金錢收買。至於美女色誘，叫「黃色計劃」。
同年10月5號，郭喺美國國家記者俱樂部開記者會，聲稱以上計劃亦用來滲透海外。並且講到「3F計劃」一詞——縮略自「Fall, Fail, Fell,」，意思係「搞弱美國、搞亂美國、搞死美國」……警惕要提防中共。GTV網站喺2020年10月公開疑似係亨特拜登鹹片同可能係渠同親戚、朋友、同事作惡證據嘅機密文件時，亦有強調肇事人已經身陷以上計劃。
郭晶晶

郭晶晶（粵拼：gwok3 zing1 zing1；簡化字：郭晶晶；1981年10月15號—）係退役嘅中國跳水運動員，河北保定人。從1997年開始加入國家隊到2011年退役後嗰14年間，奧運攞咗4金2銀，係繼高敏同伏明霞之後第三位中國女子跳水隊嘅領銜人物；計埋其它游水錦標賽，總共攞咗31隻世界冠軍，成為有最多世界冠軍頭銜嘅中國運動員。2016年喺深圳衛視嘅THE AMAZING RACE節目同霍啟剛一齊攞咗冠軍。

生平
郭晶晶喺1981年10月15號河北保定出世，1988年入選咗河北保定訓練基地開始學跳水，隨後1992年入選中國國家跳水隊，1993年加入河北省跳水隊。
1996年奧運開幕後，佢最先喺跳水賽10米跳臺比賽正式亮相，但嗰時佢得15歲，而且實力同名氣同啲對手差好遠，最後凈得第五。到咗2000年奧運期間輸咗畀伏明霞攞亞軍。2004年奧運喺3m單人同雙人跳板賽攞冠軍。2008年奧運成功衞冕呢兩個項目，重攞埋個人賽嘅冠軍。嗰時佢同鄧亞萍、伏明霞、王楠一齊，成為中國代表團攞到最多奧運金牌嘅參賽選手。期間嗰四屆世錦賽都攞咗8嚿金牌。
2009年東亞運動會結束後去咗英國學習，之後一直都冇復出，直到2011年1月22號正式向國家隊提交退役申請而宣佈退役。郭晶晶退役後，轉成河北省體育局游泳跳水運動管理中心嘅副主任同埋河北省跳水隊嘅教練。
2009年3月，福布斯中文版將郭晶晶列入咗中國名人榜。
郭晶晶喺運動員生涯期間，2004年同香港富豪霍英東長孫——霍啟剛交往，2012年11月8號喺香港正式註冊結婚。
2016年，佢同老公霍啟剛一齊攞咗深圳衛視節目——THE AMAZING RACE第三季嘅總冠軍。
費薩拉巴德

費薩拉巴德係巴基斯坦旁遮普一座城，亦都係巴基斯坦第三大城，人口超過六百萬。
費蘭度亨利卡度素

費蘭度亨利卡度素（葡文：Fernando Henrique Cardoso，1931年6月18號—) 係巴西社會學家、教授，作家同政治人，里約熱內盧州里約熱內盧人。曾經喺1983～1992年間出任參議員；1992～1993年間出任過巴西外交部議員；1993～1994年間做過巴西經濟部長；1995～2003年間出任過巴西總統。
費蘭度托利斯

費蘭度托利斯（Fernando José Torres Sanz，1984年3月20號—）係前西班牙足球員，司職前鋒。
佢出道嗰陣加入馬德里體育會，嗰陣時已經光芒四射，係球隊嘅「鎮會之寶」。2007年轉會到利物浦足球會，到2008年3月31號為止射入21個英超入波，喺射手榜排第2位，只落後榜首嘅基斯坦奴朗拿度5球，佢喺嗰季嘅總入球數字重達到28球，成為球隊新一代嘅「救世主」。嚮2009年12月，佢喺對阿士東維拉嘅比賽入波之後，成為利物浦史上最快喺英超射入50球嘅球員。2011年1月費蘭度托利斯以破英格蘭紀錄嘅轉會費轉投車路士。
2014年8月費蘭度托利斯以借用形式加盟AC米蘭，2015年1月俾AC米蘭買斷，隨即以借用形式重投馬德里體育會。
費蘭度

費蘭度（粵拼：fai3 laan4 dou6；西班牙文：Fernando，葡文：Fernando）係西班牙文同葡萄牙文嘅一個姓氏，由日耳曼語族嘅姓氏——費迪蘭同華朗演變而嚟。

出名嘅人
費蘭度·波迪羅：哥倫比亞作家
費蘭度·哥迪斯：棒球運動員
費蘭度·摩蘭 (足球員)：西班牙足球員
費蘭度·摩蘭 (政治人)：西班牙政治人
費蘭度·蘇拉：墨西哥電影男演員同導演
費蘭度托利斯：西班牙足球員
費蘭度美路：巴西政治人。
費蘭度·H·卡度素：巴西政治人。
費米悖論

費米悖論（英文：Fermi paradox）係一個悖論，指「人類冇搵到外星文明」呢個事實同科學家估算「外星文明存在嘅可能性極高」呢兩點之間嘅明顯矛盾。
費蘭度德拉魯亞

費蘭度·德拉魯亞·布魯諾 （西班牙文：Fernando de La Rúa Bruno，1937年9月15號—2019年7月9號）係阿根廷律師同政治人，喺1999年至2001年期間擔任阿根廷總統。
費縣

費縣係中國山東臨沂一個縣，總面積1893平方公里，人口92萬。
陳振聰

陳振聰（Peter Chan，1959年12月23號—）係香港生意人，以前係風水佬，識咗華懋集團個主席龔如心，話可以同人搵返個失蹤老公王德輝，所以龔如心信咗佢，畀咗好多錢佢，更加自稱係龔如心嘅契家佬。陳振聰喺1992年同另一個香港女人譚妙清結婚。
2007年龔如心死後，陳振聰話佢有龔如心2006年立嘅一份遺囑，同華懋慈善基金爭龔如心死後留低嘅幾百億港幣遺產。嚮法庭上面，陳振聰為咗爭家產，自爆曾經同龔如心有愛有親密關係。陳振聰喺高等法院原訟庭、上訴庭都輸官司，2011年10月24號佢向終審法院申請上訴許可亦被駁回。陳振聰分唔到龔如心身家之餘，份2006年遺囑亦俾法庭判定係假嘅，而要面對偽造同埋行使虛假文書等指控，2013年7月陳振聰俾高等法院判坐12年監。2021年出獄。
陳振東

陳振東博士（英文：Dr. John Chan，1952年—）係香港企業家同政治人物，渝振控股集團主席。

簡歷
陳振東出身木屋區。因爲家境困難，中學畢業之後就將繼續讀書嘅機會讓畀細佬妹，自己就一邊做嘢一邊進修會計。1986年，佢抵押咗自己間屋，用得返來嘅卅萬緡創立「香港預發投資有限公司」。後來爲咗攞到美國品牌Playboy嘅中國區總代理權，寄咗廿幾次信去Playboy總部，終於取代日本人嘅總代理身份。
陳振東多年來擔任嘅公職不計其數，包括香港工業總會理事會理事、全國政協委員、香港特區政府中央政策組轄下泛珠三角小組成員等等。學歷方面，陳振東先後攞到城大行政人員工商管理碩士同工商管理學博士學位。陳振東不遺餘力推動城大發展，成爲2009年兩位首屆城大傑出校友中嘅一位，後來得到該大學邀請佢做商學院特約教授，又將校內一個演講廳命名爲「陳振東演講廳」。陳振東自2006年起亦擔任香港公開大學李嘉誠專業進修學院榮譽顧問。
雨粉

雨粉，又叫雨粉粉，係指落好細嘅雨，兩點通常細過0.5毫米，多數由層雲或者層積雲引發。
雨水伴依而來

《雨水伴依而來》係套意大利嘅劇情片電影，喺1996年上畫。
雨花區

雨花區（雨讀預，粵音：jyu6 faa1 keoi1）係中國湖南省長沙市嘅區。北面係芙蓉區，西面係天心區。面積115.2km²，人口72萬（2010年）。轄12條街道、1個單位，區府駐萬家麗路南段（香樟路交匯處東南）。
街道：侯家塘街道、左家塘街道、圭塘街道、砂子塘街道、東塘街道、雨花亭街道、高橋街道、洞井街道、黎托街道、井灣子街道、同升街道、東山街道
單位：湖南環保科技產業園管理委員會

史
雨花區成立於1996年7月10號，前身係長沙郊區，以此爲基礎併入南區嘅侯家塘、左家塘、井灣子、圭塘四條街組成。
雨花區得名自區內遺跡雨花亭。
雨褸

雨褸係一條防水連帽褸，係落雨嗰陣，着上身出街唔會畀雨淋濕。雨褸有長有短，長褸可以冚到下半身，淨返腳突出。而短褸就叫只係冚上半身。好多短雨褸會配埋條防水褲，保護下半身。唔理長定短，都可以配埋水鞋，咁就唔會浸濕對腳。

料
以前雨褸係用防水布做，不過家下多數雨褸都係塑膠造嘅。因為塑膠防水兼樣式多，咁就有好多款，有厚有薄。因為雨褸係透做，唔透氣，所以着起來會好焗，甚至整到人出汗。家下摩登物料可以整到防得水時，又可以透氣，不過價錢就當然會貴好多。

史
Mackintosh 雨褸
未有雨褸之前，人多數係載笠同着雨簑。1823年，Charles Macintosh 發明防水布，佢就用佢個姓多個 k 字，開咗 Mackintosh 呢牌子做雨褸。到今時今日當時裝咁賣。1930年 Thomas Burberry 又發明另一隻防水布，重畀英軍用。二戰後 Burberry 呢隻牌子亦都好流行。
雨海代

雨海代係冥古宙入面最後一個代，響38.5億年到38億年之前，即係響酒海代之前。
地質時代
雨燕目

雨燕目（粵拼：jyu5 jin3 muk6，Apodiformes）係鳥綱嘅一個目，特徵係體形較細、公乸同色、羽毛有光澤。
雨蘭咲木子

雨蘭咲木子（1963年9月10號—）係日本一個配音員，出名嘅配音作品有ONE PIECE。

配音作品一覽
呢個表唔完整，歡迎加料。
雨燕

雨燕係種雀，學名叫雨燕科（Apodidae），屬雨燕目嘅其中一個科，下面有18個屬84個品種。
雨花臺區

雨花臺區（雨讀喻，粵拼：jyu6 faa1 toi4 keoi1）係中國江蘇南京一個市轄區，總面積132平方公里，人口18萬。
阿爾發音樂

阿爾發音樂股份有限公司（Alfa Music International, Inc.）係台灣一間音樂製作公司。前身係台灣藝人吳宗憲成立嘅阿爾發企劃等公司，喺2002年俾友茂實業股份有限公司（好樂迪KTV安和店登記嘅公司名）收購，然後改名為阿爾發音樂，由資深音樂人楊峻榮擔任總經理。旗下有溫嵐、周杰倫、南拳媽媽同蔡詩蕓等藝人。之後同屬好樂迪集團旗下嘅亞律音樂、動能音樂同摩迪音樂合併。喺2007年初，周杰倫離開阿爾發音樂，同年4月成立杰威爾音樂。
喺2011年底，阿爾發音樂總部遷移至臺北市重慶北路三段，轉型為音樂製作公司與經紀公司同版權經紀管理型態，主要作者為巫宇軒（金曲獎最佳作詞人）、詹宇豪、林理惠（火星熊成員）等作者。該公司同角頭音樂共有錄音室，2012年發行女子創作同聲團體火星熊，2014年發行少女團體Dears。
阿爾科萊亞德辛卡

阿爾科萊亞德辛卡（西班牙文：Alcolea de Cinca）係西班牙亞拉岡威斯卡省一座城，住1千人。
阿爾西比亞德斯

阿爾西比亞德斯係一個古雅典政治人、軍人。
阿爾穆德瓦爾

阿爾穆德瓦爾（西班牙文：Almudévar）係西班牙亞拉岡威斯卡省一座城，住2千人。
阿爾罕布拉宮

阿爾罕布拉宮（Alhambra）係西班牙一座古宮殿，喺安達盧西亞格蘭納達，而家佢係世界文化遺產。
阿爾蒙特

阿爾蒙特（西班牙文：Almonte）係西班牙安達盧西亞嘅一個市鎮。
阿爾瓦拉特德辛卡

阿爾瓦拉特德辛卡（西班牙文：Albalate de Cinca）係西班牙亞拉岡威斯卡省一座城，住1千人。
賽宋奔省

賽宋奔省（粵音：coi3 sung3 ban1 saang2，老撾文：ແຂວງໄຊສົມບູນ），係喺老撾嘅一個省，面積夾埋8,300平方公里，家陣約莫有85,168人喺呢度住緊。
賽德克話

賽德克話（賽德克文：Kari Seediq、Kari Sediq、Kari Seejiq）係南島語系嘅一種，用拉丁字母寫，係台灣賽德克族嘅民族語言。主要喺花蓮南投嗰一帶用，一般學者將佢歸做泰雅語群入面。
賽拉星

賽拉星（Thyra），即係小行星115，係太陽系小行星帶嘅一粒小行星，喺1871年8月6號發現。
賽格廣場

賽格廣場（簡化字：赛格广场）係深圳一棟摩天大廈，喺福田區，高356米，有70層，2000年起好時係全市第二高大廈，僅次於羅湖區嘅信興廣場（又嗌地王大廈）。自2018年中國華潤大廈（中文：中國華潤大廈）落成後跌至全市第五高。
2021年5月18號晏晝1點幾，賽格廣場發生搖晃，大廈內人員撤離。跟住兩日接近中午時份都再度發生搖晃。
賽巴巴

賽巴巴（Sai Baba of Shirdi，1838年9月27號—1918年10月15號）係印度嘅一位聖人，曾經行過唔少神蹟，同時畀印度教同伊斯蘭教尊崇。
賽後你點睇

《賽後你點睇》（英文：Horse Racing Results），係香港賽馬會賽馬資訊評論節目，由香港賽馬會製作，逢賽馬日完咗之後嘅深夜播出，主持係卡洛斯、梁浩賢同張美德。呢個節目而家喺無綫電視財經 體育 資訊台、TVB Anywhere88台同now TV668台都會播。
賽德克族

賽德克族係臺灣原住民嘅其中一個族群，主要分佈喺中央山脈，總人口大約1萬人。
賽德娜星

賽德娜星（符號：, Sedna），即係小行星90377，係太陽系外圍嘅一粒小行星，喺2003年11月14號發現。佢、哥布林星同拜登星稱為類賽德娜天體，即係喺太陽系入面距離太陽最遠嘅天體，佢嘅近日點距離太陽76個天文單位，而佢嘅遠日點距離太陽937個天文單位，佢圍繞太陽轉一次需要大約11400個地球年，佢自轉需要大約10個鐘，賽德娜暫時未有發現任何自然衛星。
風鈴

風鈴係種敲擊樂器，透過風吹令部件互相撞擊而發出聲音，有啲人會將佢掛喺屋企嘅窗邊當成家居擺設。
風間信彥

風間信彥 ，係日本嘅一個男配音員。

配音作品一覽
呢個表唔完整，歡迎加料。
風車草

風車草（粵拼：fung1 ce1 cou2；學名：Cyperus alternifolius）係莎草科莎草屬嘅草本植物，亦係種淨化環境植物。

樣
植株比較濃密兼叢生，靠水邊生。梗有好多條輻射枝，睇落去似綠色嘅風車喺度轉。葉頂生，似把遮。

生態作用
佢係生活污水處理同淨化其一常用植物。吸收N同P比較多。
風速

風速指每單位時間裏面風嘅行程，用風速計（英文Anemometer）量度，單位喺米／秒或者公里／小時，一般記錄平均風速、最大風速同陣風風速等。
常用嘅風速計，等風吹三隻或者以上嘅風杯，用佢旋轉次數嚟折算風速；如果將轉動力化做電流，風速可以直接喺有刻度嘅錶板上知道。
風信旗同風速計都要放喺平坦空曠嘅地方，離地面十米，以減少因為地形、熱源同埋建築物嘅影響。
維基同享有多媒體嘅嘢：
Wind speed（類）
風間勇刀

風間勇刀 ，係日本嘅一個男配音員。

配音作品一覽
呢個表唔完整，歡迎加料。
風間宏矢

風間宏矢（1993年4月16號—）係日本足球員，司職中場，效力FC岐阜。
風間八宏

風間八宏（1961年10月16號—）係日本足球員，司職中場，曾經喺1980～1983年間爲日本足球代表隊出場19次。
風間宏希

風間宏希（1991年6月19號—）係日本足球員，司職中場，效力山形山神。
青山直晃

青山直晃（1986年7月18號—）係日本足球員，司職後衞，效力過清水心跳，橫濱水手，及甲府風林。
青山知可子

青山知可子 ，係日本嘅一個女演員。

拍過嘅作品一覽
呢個表唔完整，歡迎加料。
ウンタマギルー（1989年） - マレー
1990牡丹燈篭 (1990年） - 恵美子
さらば英雄／愛と銃撃の彼方に (1991年)
バストロイド　香港大作戦!! (1991年)
極道記者2（1994年） - 松崎紀子
集団左遷（1994年）
御法度（1999年） - 「楓亭」の女
ラヴァーズ・キス（2003年） - 藤井純子
吉祥天女（2007年） - 叶鈴子
青山桐子

青山桐子，係日本嘅一個女藝人同埋配音員。
青山由香里

青山由香里，係日本嘅一個女藝人同埋配音員。
青山發電廠

青山發電廠（英文：Castle Peak Power Station），係香港最大發電廠，係中華電力同埃克森美孚夾份搞，由中電負責日常營運，喺屯門區青山西南踏石角，主要燒煤發電，輔以燒天然氣同燃油。起喺海邊係方便經由海路運送煤炭，最大發電量係4,108兆瓦。
青山村站

青山村站係輕鐵車站之一，代號040，屬於單程車票第2收費區(元朗方向屬於首個單程車票第2收費區嘅車站)，共有2個月台，共有3條輕鐵路線途經，為青山村站周邊地區居民提供服務。
青山灣

青山灣（Castle Peak Bay，Tsing Shan Wan），又名屯門灣，古名屯門澳，係香港一灣，喺新界屯門。青山係灣嘅西面。舊時海灣遼闊，因建青山新市鎮，大幅填海，灣失泰半，西側填到平直，北填留一明渠，叫屯門河。今灣內有堤，分灣爲二。一邊係屯門避風塘，係三聖墟嘅地方，另一邊係海灘，灘有青山灣泳灘、加多利灣、舊咖啡灣、新咖啡灣、黃金泳灘。灣東盡處，爲龍珠島。

史
1898年《展拓香港界址專條》中之青山灣，名Castle Peak Bay，甚為寬闊
青山灣，舊時水面甚闊，東西有兩山屏蔽，東有九逕山，西有青山，南面有大嶼山爲巨屏，堪可避風，水上人亦聚居於此。古船巨舶，舊時亦聚於此灣，候時入省，或出南洋。劉宋時，已有各國船麕集。
屯門之名，見諸古籍。大唐時設屯門鎮，駐重兵，防海賊，屯門之名，因以爲始。鎮治喺今深圳南頭，同家下屯門無幾遠。古時屯門所治，範圍堪大，已不可考。因時地不同，屯門之名，亦各有意思。屯門澳，多指青山灣。屯門海，指青山灣到大嶼山嘅洋面。屯門汛，喺青山灣呢面爲基地。有時寫屯門海澳，屯門海島，就未必係青山灣呢面，而係大嶼山嗰面。
大明時，佛朗機人到屯門海澳海島立寨，青山灣就近大陸南頭寨，兵數眾多，佛朗機不能以此地爲寨。反而，喺大嶼山爲屯門島，當中一澳爲屯門澳，會較合理。
英國見青山似城堡，名之爲Castle Peak，意爲城堡山，而灣名就順理成章叫Castle Peak Bay。後租得大清新安縣南部。Castle Peak既爲青山對譯，Castle Peak Bay亦叫青山灣，灣名沿用至今。而近灣地方，一直叫青山。
水陸居民，以三聖墟爲市，墟有三聖廟，一九一四年所立。
二十世紀，六十年代尾。香港政府着手立青山新市鎮，後改名屯門新市鎮。地名由青山改屯門。但灣名仍叫青山灣。建新市鎮時，青山灣大幅填海，灣大爲收窄。

風俗
青山灣有水上人聚居，年年有龍舟競渡。
青山敏弘

青山敏弘（1986年2月22號—）係日本足球員，司職中場，日本足球代表隊成員。

日本足球代表隊
佢代表日本參加過2014年FIFA世界盃。
青山灣泳灘

青山灣泳灘（英文：Castle Peak Beach）係香港一泳灘，喺屯門青山灣青山公路十九咪，行政上歸屯門區。設施有泳灘、燒烤場。歸康樂及文化事務署管。佢隔籬係三聖邨，對開海面係屯門避風塘。
青山灣泳灘曾經因為水質嚴重污染，喺1981年到2005年關閉。
鄧偉江

鄧偉江，SBS，JP（英文：Leslie Tang Wai-kong）係香港政府政府統計處前處長。

仕途
鄧偉江1981年9月加入政府任職統計師，1990年12月晉升為高級統計師，2007年3月晉升為政府統計處助理處長，2012年3月晉升為政府統計處副處長，2014年5月接替歐陽方麗麗出任政府統計處處長，2019年7月開始退休前休假。喺政府統計處任職超過30年，而做處長就超過5年。
鄧健泓

鄧健泓（英文：Patrick Tang，1974年5月6號—）係香港歌手、演員、主持人。前度女朋友係原子鏸、李詩韻同龔嘉欣，現任老婆就係石詠莉。

演出
呢個表唔完整，歡迎加料。
鄧俊文

鄧俊文（英文：Tang Chun Man，1995年3月20號—）係香港羽毛球員，主要同女球手謝影雪拍檔組合打混雙。
鄧兆尊

鄧兆尊（1967年2月5號—）係香港藝人，籍貫廣東順德，已故粵劇名伶鄧永祥（新馬師曾）大仔。

演出作品
呢個表唔完整，歡迎加料。
鄧光榮

鄧光榮（男；1946年9月20號—2011年3月29號），祖籍廣東順德，香港出名演員、電影監製同埋電影導演。
1963年，當時17歲嘅佢處子主演《學生王子》，自此開始佢嘅演藝生涯。由於呢部電影，令佢得到「學生王子」嘅綽號。
2008年3月2號，喺契妹沈殿霞嘅追思會上便，鄧光榮公開要求沈嘅前夫鄭少秋上台交代，咁多年嚟有無理前妻沈殿霞同埋照顧個囡鄭欣宜。但係呢個做法引嚟觀眾好不滿，重對佢產生咗負面評價，亦因為咁，佢就畀當時嘅網民起咗個「殯儀之星」嘅謔稱。
2011年3月29號夜晚九點半左右喺喺何文田嘉道理道嘅屋企昏迷，救護員到場後證實佢死咗，享年64歲。初步相信佢心臟病發。因為喺電影界入便，佢同成龍都有「大哥」嘅尊號，鄧光榮死咗之後網絡上便就曾經誤傳成龍死咗。

傳聞
鄧光榮喺香港黑幫聯公樂當中具領導地位。
銀針粉

銀針粉，又叫老鼠粉，係廣東式麪嘅一種，個樣似米線，不過通常兩邊會比較尖。

鮮蝦銀針粉
香港有啲酒樓舊時會用銀針粉配蝦仁去炒，整成鮮蝦銀針粉去賣，而呢味菜式有個花名叫做「師奶淫得很」，沿自香港電影《新精武門1991》嘅對白。
銀行金庫

2009 年喺美國明尼蘇達州影到嘅一個銀行金庫門口；睇得出道門又硬淨又厚，一般嘅賊冇可能打得開。
銀行金庫（粵拼：ngan4 hong4 gam1 fu3；英文：bank vault）係一間銀行入邊儲起啲貴重嘢（例如啲客嘅保險箱）嘅地方。銀行金庫廿四小時都受到嚴密嘅保護。
銀豆屬

銀豆屬（粵拼：ngan4 dau2 suk6，學名：Argyrolobium ），係豆目豆科蝶形花亞科嘅其中一個屬。
銀都機構

銀都機構有限公司（Sil-Metropole Organisation Ltd），係一間總部位於香港嘅電影公司，1982年成立，公司多年嚟同國內外眾多電影機構合作，製作咗好多電影。而銀都機構亦開設影藝戲院院線喺香港經營戲院。

發展歷史
1949年後，好多上海嘅電影工作者移民香港，成立咗長城電影製片、鳳凰影業、新聯影業、中原電影製片呢四間電影公司，喺1950年代早期對香港電影產業有好大影響。由於佢哋屬於「左派」陣營，所以拍攝嘅功夫片並唔多，不過亦有少量包括《少林寺》同《少林小子》呢啲影響大嘅動作片。
1982年，四間公司合併成銀都機構有限公司，雖然佢喺香港註冊，但就隸屬於中國中央人民政府所有嘅國有電影企業。2021年，紫荊文化集團成立，佢哋成為紫荊文化集團成員之一。
銀都路站

銀都路站係上海地鐵5號綫一個地鐵站，喺閔行區。個站	2003年11月25號啟用。
銀豐大道

銀豐大道（粵拼：ngan4 fung1 daai6 dou6）係中國廣西北海嘅東西走向主幹道，喺鐵山港區南康鎮，東邊從鬱鐵高速公路鐵山港站西邊3km地方開始，一直向西去到221縣道、222縣道同朝陽大道嘅交界。

概要
全長950m，闊22米，雙向4車道。
銀赫

銀赫（韓文：은혁，1986年4月4號—）係大韓民國男歌手兼主持人，原名李赫宰（韓文：이혁재），京畿道高陽市人，依家隸屬Super Junior，係主領舞同埋主Rapper。
同女藝人全昭旻係同鄉兼小學同班同學。
銀邊草

銀邊草（粵拼：ngan4 bin1 cou2；學名：Arrhenatherum elatius）係禾本科銀邊草屬嘅長年生常綠草本植物，而家喺世界各地嘅熱帶地區入面都可以搵到佢。呢樖嘢重可以用嚟做庭院嘅觀景植物。
野貓

狹義嘅野貓（拉丁學名：Felis silvestris）指一種棲息地遍及非洲、歐洲、西南亞、中亞、印度、中國西部同蒙古嘅小型野生貓科動物，體型大過一般嘅家貓。
同家貓相比，唔同地區嘅野貓嘅毛皮斑紋差異更大：一般而言，亞洲野貓更多斑點紋，非洲野貓更多淺色條紋，而歐洲野貓條紋相對更深色、毛更長。
野野村芳和

野野村芳和（1972年5月8號—）係日本足球員，司職中場，效力過市原JEF聯，及札幌岡薩多。
野間賢之助

（日文：野間 賢之助(Noma Kennosuke)；1896年2月19號—1947年5月27號），日本陸軍大佐（上校），喺1941年12月25號到1945年1月18號香港日佔時期擔任香港憲兵隊隊長（警務機構首長），期間虐待同埋濫殺大量無辜市民，所以有「殺人王」嘅稱呼。野間賢之助喺大日本帝國無條件投降後被審判為戰爭罪犯，喺1946年被判處死刑，第二年5月問吊。
野野市

野野市係日本石川縣一市，叫野野市市，人口約莫5萬。
野蠻親家

野蠻親家（My Mighty-in-Laws）係新加坡新傳媒私人有限公司製作嘅電視劇，由鄭惠玉、瑞恩、鄭斌輝、潘玲玲、林梅嬌、黃文永主演。2004年11月17號-2004年12月14號喺新傳媒8頻道播出。
野見山秀樹

野見山秀樹（1975年4月28號—）係日本足球員，司職中場，效力過大阪飛腳。
野豬

野豬（學名：Sus scrofa），係家豬嘅祖先，但係體格較強健，主要係灰黑色，腳同咀尖端呈白色，面同喉嚨有灰白毛。細個嗰陣頭大、耳又尖又長，豬公嘅牙生得非常之發達，由個口度突出嚟，向外彎曲。

分佈
野豬分佈好廣泛，大部份歐洲、亞洲、南美洲、中美洲都搵倒佢哋，其他洲都有一尐地方有。

習性
繁殖期全年，妊娠期約 130 日，一胎可生 4 - 8 隻，而一隻野豬壽命可達 21 年。除交配季節外，豬公一般獨居，豬乸同豬仔一般成群出沒。

象徵
德國 Eberbach 鎮野豬徵章
喺古時候蘇格蘭高地嘅 Campbell 部落，野豬畀佢哋用作臂章以表示勇氣同勇猛。喺同屬蘇格蘭嘅 Urquhart 部落，都係用三隻豬頭嘅圖案做徵章。古代波斯嘅 Sassanaid 帝國，野豬視為勇猛同勇敢嘅動物。野豬亦喺 英王理察三世嘅象徵。喺德國 Eberbach 鎮，野豬被用作該鎮嘅徵章。喺比利時，野豬係南部 Ardennes 森林嘅象徵，同時亦係比利時陸軍 Chasseurs Ardennais 軍團嘅吉祥物，軍人都喺佢哋嘅貝雷帽上扣上野豬扣針。

遇到野豬點算
日本神戶市東灘區公所咁講：
唔好理野豬，野豬會行開。
如果野豬行近你，唔好驚，慢慢打倒褪。行動快只會嚇親野豬，令難以預計嘅事情發生。
唔好追捕野豬，受驚嘅野豬可能發癲咁亂噉走，撞傷人。

香港嘅野豬
野豬係香港現時身型最大嘅原生哺乳動物，喺香港分佈亦好廣泛，香港島、大嶼山、大帽山、新界東北、西貢同清水灣都搵到佢哋嘅蹤影。喺好多種生境都搵倒野豬，包括林地、草原甚至農田郊野地帶。
因為香港冇乜會食野豬嘅猛獸，野外原有嘅華南虎一早已經死清光，得緬甸蟒蛇對野豬仔有潛在威脅，加上野豬繁殖得好快，數量容易失控，破壞唔少農田。野豬重會食農作物，最鍾意嘅係蕃薯、野葛同土伏苓。目前對香港嘅野豬研究仍然係起步階段，可能係香港生態裏面重要嘅清道夫（食動植物嘅屍體），而翻土行為亦可能有利植物生長。

出沒
請更新本節，以反映現況。
香港政府接到有關野豬滋擾人嘅投訴，2004年有 42 個、2005年有 116 個、2006年有 135 個。投訴人主要係擔心野豬威脅人身安全同破壞財產。2004 至 2006年間，香港政府只喺紀錄咗有一宗「有人因驅趕野豬而受傷」嘅報告，傷者傷勢並唔嚴重。野豬近年滋擾人嘅地點包括：粉嶺鶴藪、崇謙堂村、大埔松嶺、汀角路、葵涌醫院同埋元朗八鄉菠蘿山清潭水塘。

野豬狩獵隊
為咗處理野豬擾民同傷人問題，警方喺二十世紀七十年代後期，成立咗由民間志願人士組成嘅野豬狩獵隊。漁農自然護理署根據香港法例第 170 章《野生動物保護條例》向隊員發出「特別許可證」，而警方亦向佢哋發出槍械牌照。野豬狩獵隊射殺嘅野豬數目，2004年係 6 隻、2005年又係 6 隻、2006年係 52 隻。
野豬狩獵隊成員要考筆試同射擊，合格後唔使差人陪同都可以行動，但係每次行動要事先通知警方，事後亦要詳細報告開槍細節，而喺狩獵行動四個鐘頭之內，要帶返啲紀錄同彈頭畀警方，以防有人違規用槍。狩獵隊嘅所有開支都係自費，並且要自己買第三者保險，政府一個仙都唔會津貼。成員幾乎都係退咗役嘅香港差人。
該隊伍人士向傳媒透露，行動時殺嘅通常係大公野豬，其餘嗰啲就嚇到匿返入山林，唔多敢再出嚟見人，而所得獵物，會攞來食（編按：未必次次都會）。

政府忽然之間由嚴格保護變成頻繁撲殺
民間非專業者驅趕來犯嘅野豬時，除咗可能自己受傷，重要冒法律風險，皆因此乃受保護野生動物。而阻止野豬擾民嘅基本策略，依然係控制其數量；野豬狩獵隊由2019年4月起唔准再出動。取而代之嘅，係由漁農署主導，用活捉，絶育再放生嘅程序處理，不過此行徑失敗，野豬變得比之前擾民，然而漁農署繼依然宣稱有進展，呢種動物亦繼續受法律嚴格保護。喺2021年11月，政策突然鉅變，外間相信係一次香港警察嘅任務失敗所致。有警察同漁農自然護理署職員合組嘅一隊人，出動去生擒一隻野豬時，出咗岔錯，有個輔警俾佢咬傷咗，目標野豬亦墮樓而死。漁農署好快就突然宣布，改成自行派員頻繁出動，喺市區一揾到野豬就捉去殺死。民間及大部分議員對此激烈反對，認為極唔人道。特首林鄭月娥指應該靠毀滅野豬嚟保護兒童云云。漁農處亦更改其網站，將保護野豬嘅條文刪除。野豬狩獵隊嘅槍擊，針對攻擊性強嗰啲野豬，弱嘅就驅逐到之後唔敢再去人住嘅地方；至於民間其他人，受法例限制唔可以殺、傷、捉或者虐待，通常嚇到佢哋當刻過咗就算數；然而漁農處做嘅就包括主動去非民居地帶誘捕，就連馴良者以及無能力傷人嗰啲細嘅，都殺無赦，動物權益團體指其行為非常卑鄙。漁農署同警察等人合組嘅隊伍出動殺野豬時，亦會即場遇到市民嘅反對。警務署署長蕭澤頤向傳媒講，該署並無向漁農署施壓嚟令佢哋改變政策。之後，由漁農署同警察主導嘅香港政府人員，繼續週圍捉啲野豬再毒死，例如，喺緊貼郊野嘅民居地帶曾經有兩隻野豬徘徊揾嘢食而並無襲擊人，亦已經被警察趕返樹林之中，然而漁農署晏啲派咗人去該處，揾到一大一細兩隻野豬（編按：唔見有消息指明被趕走同被殺嘅係唔係同樣嗰兩隻），一律滅口。
野韭菜

野韭菜（粵拼：je5 gau2 coi3，學名：Allium ursinum），係天門冬目石蒜科蔥屬嘅其中一個品種。
馬利奧派對2

馬利奧派對2（英文：Mario Party 2），係由任天堂同埋Hudson Soft合作開發嘅派對遊戲，1999年推出。
馬利奧派對7

馬利奧派對7（英文：Mario Party 7），係由任天堂同埋Hudson Soft合作開發嘅派對遊戲，2005年推出。
馬利奧派對6

馬利奧派對6（英文：Mario Party 6），係由任天堂同埋Hudson Soft合作開發嘅派對遊戲，2004年推出。
馬利奧派對4

馬利奧派對4（英文：Mario Party 4），係由任天堂同埋Hudson Soft合作開發嘅派對遊戲，2002年推出。
馬利奧派對5

馬利奧派對5（英文：Mario Party 5），係由任天堂同埋Hudson Soft合作開發嘅派對遊戲，2003年推出。
馬利奧派對8

馬利奧派對8（英文：Mario Party 8），係由任天堂同埋Hudson Soft合作開發嘅派對遊戲，2007年推出。
馬利奧派對

馬利奧派對（英文：Mario Party），係由任天堂同埋Hudson Soft合作開發嘅派對遊戲，1998年推出。
馬利奧派對3

馬利奧派對3（英文：Mario Party 3），係由任天堂同埋Hudson Soft合作開發嘅派對遊戲，2000年推出。
陳晞文

陳晞文（英文：Hayley Chan，1991年1月10號—）係香港女子滑浪風帆手，喺2014年亞洲運動會女子滑浪風帆RS:X板項目贏到金牌。
馬印航空

馬印航空公司（英文：Malindo Air，IATA代碼：OD；ICAO代碼：MXD，呼號：MALINDO）係馬來西亞一間航空公司，2022年7月11號改名做馬來西亞峇迪航空（Batik Air Malaysia）。公司嘅主要樞紐係吉隆坡國際機場，次要樞紐係梳邦機場，總部喺雪蘭莪八打靈再也。

航線
馬印航空主要營運國內同亞洲航綫。另外，亦有定期航班往返澳洲同中東。

機隊
馬印航空波音737-900ER喺古晉國際機場
馬印航空主要用波音客機做國際線。
ATR 72-600 14架
波音737-800 5架
波音737-900ER 6架
馬卡比起義

馬卡比起義係公元前167年到前160年響以色列猶大山地爆發嘅一場起義，馬加比家族最後成功打贏咗塞琉古王朝，攞到嗰個地區控制權。
馬卡龍

馬卡龍（法文：macaron），又叫做法式小圓餅，係一種用蛋白、杏仁粉、白砂糖同糖霜做嘅法式甜品，通常響兩塊餅乾之間夾住尐生果醬或者奶油。佢嘅由來可以追溯到19世紀嘅蛋白杏仁餅，係法國西部維埃納省嘅嘢食，呢種甜品出爐之後，係一個圓形細細隻甜點，有豐富嘅口感。

歷史
馬卡龍最早出現響意大利嘅修道院，當時有個修女製作呢種由杏仁粉整成嘅甜嘢食，所以又叫做修女嘅馬卡龍，直到1533年先帶到去法國。
巴黎嘅糕點師傅 Pierre Hermé 發明咗一種新嘅馬卡龍，用三文治嘅夾法將餡夾喺兩個蓋中間，成為新嘅細圓餅。

今日
家陣有好多烹飪書籍提供馬卡龍嘅食譜。不過，道地嘅馬卡龍繁複多變嘅顏色、款式、同埋口味，至今都好受顧客歡迎。
Pierre Hermé 將2006年3月20號定為「馬卡龍日」（Jour du Macaron），唔單止全店其他種類嘅甜點暫時落架，重會推出依家唔再製作嘅口味，並且特別邀請當地罕見疾病總會合作，畀顧客隨便揀免費嘅馬卡龍，任得客人自己捐幾多。

類似嘅嘢食
内文：臺式馬卡龍
喺臺灣有類似馬卡龍嘅糕點，叫做臺式馬卡龍，口感比較鬆軟，又無咁甜，但係製作方式同馬卡龍完全唔一樣。
馬卡魯峰

馬卡魯峰（Makalu）係全球第五高嘅山峰，海拔8,485米，喺中國同尼泊爾國界。
馬友旅遊部

《馬友旅遊部》（英文：Horsemate Travel Club）係香港MakerVille製作嘅遊埠節目，由《MM730 - 男女自然觀察學會》嘅6個節目成員：岑珈其、歐鎮灝、葉振弘、許寶恆、楊安妮同何洛瑤主持，2023年11月20到12月8號起逢禮拜一到五23:00 - 23:30喺香港電視娛樂ViuTV播。節目主持會去日本遊埠，參與三個唔同單元嘅拍攝。

5+1（第1-5集）
喺呢個單元入面，會由六位主持抽走其中一位一個人參與「不可控行程」，靠抽籤決定下一站目的地；其餘五位主持就喺靜岡縣伊豆半島介紹當地唔同景點（「馬神發辦」），睇下最後六位主持可唔可以一齊到靜岡縣嘅「熱海海上花火大會」現場睇煙花。
第一次抽籤抽中咗何洛瑤，最遠去到青森縣，直到第4集佢成功歸隊，所以進行第二次抽籤，結果都係抽中何洛瑤，不過另一主持許寶恆自願頂替，最遠去到京都府，最後佢成功歸隊，大家一齊睇煙花。

博士篇（第6-10集）
呢個單元又叫做「究極博士」，會為六位主持度身訂造活動展示佢哋嘅獨特之處。

無添加假期（第11-15集）
呢個單元安排六位主持一齊住喺輕井澤嘅獨立屋，展示六位主持「虛度日常」嘅一面。不過楊安妮因為有其他工作安排，提早一集離開日本。
馬卡蒂

馬卡蒂（Makati）係菲律賓馬尼拉大都會一座城，人口58萬。
馬口鐵

馬口鐵（Tin plate），又叫錫片，係兩面鍍錫嘅鐵皮。馬口鐵防鏽、耐腐蝕、無毒。主要用來造金屬包裝，例如罐頭咁。目前全世界每年生產嘅錫，約莫三分之一以上，都用來造馬口鐵。
馬口鐵係一種可以回收再造嘅物料。

史
早喺14世紀，波希米亞就開始造馬口鐵，主要用來整餐具同水杯。1800年，英國人造出可以長期保存嘢食嘅馬口鐵罐，1847年，美國人發明咗製罐機，從此馬口鐵需求不斷增多。
1850年代，大清入口嘅馬口鐵唔多，但需求穩定，主要美國同英國入口。當時每箱重112磅，有80到120塊，每塊賣六到七美金。
韋斯達·李·費拉拿根

韋斯達·李·費拉拿根韋斯達·李·費拉拿根喺2012年嘅一次新聞採訪，下面字幕係佢用「布賴斯·威廉士」嘅名入返WDBJ電視台做採訪。出世(1973-10-08)1973年10月8號 美國加州奧克蘭死2015年8月26號(2015-08-26)（41歲） 美國維珍尼亞州瀑布教堂死因自殺國籍 美國教育程度三藩市州立大學（英文：San Francisco State University）出名原因殺咗阿力臣帕卡同阿登禾德
韋斯達·李·費拉拿根（英文：Vester Lee Flanagan II；1973年10月8號—2015年8月26號）係美國嘅黑人罪犯兼同性戀人士，加州奧克蘭人。1993年正式參加工作，最初係一位實習醫生；1995年加入電視界負責出節目。1997年2月到1999年3月去過沙雲拿（英文：Savanna）嘅WTOC-TV做嘢。
1999年3月去過佛羅里達州達拉哈西嘅WTWC-TV（NBC屬下嘅電視台）做嘢，但2000年3月因WTWC向佢打咗一次同種族歧視有關嘅官司而被炒魷。2001年去咗三藩市嘅美國銀行某分行做咗份臨工，之後轉去北卡羅萊納州嘅太平洋瓦電公司，2002~2004年去過WNCT-TV（CBS屬下嘅電視台），亦喺2004年到蔑蘭嘅KMID（ABC屬下嘅電視台）做嘢。
2012年4月9號，佢利用布賴斯·威廉士（Bryce Williams）嘅身份入返嚟WDBJ，但因成日同埋同事嗌交，重喺電視台報道發生一系列抗議行為，結果電視台頂佢唔順，卒之喺2013年2月1號炒咗。
美國東部時間2015年8月26號06點46分（粵港當地：2015年8月26號19點46分），佢喺維珍尼亞州摩尼他嘅拍攝現場睇到WDBJ嘅員工——阿力臣帕卡同阿登禾德喺度搞緊晨早新聞採訪，卒之開槍殺死咗。事發之後，由於佢喺facebook同twitter有好多號同佢嘅「襪公仔」，但由於個個主頁都係宣傳WDBJ對費拉拿根嘅種族歧視行為（尤其針對阿力臣帕卡同阿登禾德嘅人身攻擊比較多）而冚唪唥封殺嗮。事發之後，當地差佬開始立案調查，佢喺8點26分（粵港當地：2015年8月26號21點26分）向ABC News發佈咗份長達23頁紙嘅傳真，話當地白人記者侵犯黑人嘅經過，重講到2個月前喺查爾斯頓教堂槍擊案開槍做發洩。最後同差佬追捕過程當中，因車禍死咗，終年41歲。
韋斯摩蘭郡

韋斯摩蘭郡（Westmorland），又名威斯茂崙，地處英格蘭西北。1974年歸入金巴倫（Cumberland）郡。
韋斯特福爾山脈

韋斯特福爾山脈（Vestfold Hills）係南極洲一座山脈，海拔160米，面積411平方公里。
韋斯特福爾山脈嘅深湖（Deep Lake）海拔海平面以下50米，係南極洲嘅最低點。
韋斯特蘭

韋斯特蘭（挪威文：Vestland）係挪威嘅郡，首府卑爾根。
韋斯活豪！

韋斯活豪！（英文：Westward Ho!），係一個位於英國英格蘭德文郡比迪福德嘅海濱鎮仔，又係不列顛群島唯一一個名有感嘆號嘅地區。

名
韋斯活豪！個名嚟自查爾斯金斯萊響1855年創作嘅小說《韋斯活豪！》。《韋斯活豪！》出版之後好暢銷，而呢本小說亦都係響呢道附近出版，吸引咗企業家嚟呢一帶發展。當時，呢道起咗一間叫做「韋斯活豪！」嘅酒店。久而久之，呢個鎮亦都俾人命名為「韋斯活豪！」。

地理
韋斯活豪！因為衝浪海域同背靠草原嘅沙灘而好出名。韋斯活豪！有兩間教堂，分別係韋斯活豪！浸信會教堂同三一教堂。韋斯活豪！嘅海岸屬於北德文郡海岸嘅一部份。
韋斯活豪！由A39公路接去巴恩斯特、比迪福德同布德。考古學家曾經響韋斯活豪！嘅海岸上面出土貝塚同一個被淹沒咗嘅森林。呢尐文物可以追溯中石器時代。

體育
韋斯活豪！嘅皇家北德文郡高爾夫俱樂部響1864年成立，係英格蘭同威爾斯最古老嘅高爾夫球場。除咗高爾夫球場，韋斯活豪！重有一個卡丁車賽道同海濱浴場岩池。
韋昌輝

韋昌輝（粵拼：wai4 coeng1 fai1，1820年代—1856年），名正，字昌輝，廣西桂平金田村人，係太平天國早期嘅領導人之一（北王），封號全名係「真天命太平天國後護又副軍師北王六千歲」。
佢係天京之變主要人物，殺死東王楊秀清，又將意見不同嘅翼王石達開嘅親族人等一律殺害。最後因濫殺令到石達開等太平軍諸侯對佢不滿，而將佢殺咗。
馬可夫鏈蒙地卡羅

馬可夫鏈蒙地卡羅（Markov chain Monte Carlo，MCMC）係一系列統計學上成日用嘅演算法，能夠由數據嗰度建立一條馬可夫鏈表達世界嘅狀態，跟手再靠用條馬可夫鏈做模擬嚟搵出想要嘅概率分佈。
馬可夫決策過程

馬可夫決策過程（Markov decision process）係一種離散時間隨機過程。
馬可夫性質

馬可夫性質（Markov property）係馬可夫鏈嘅一種定義性特質，指個系統跟住落嚟嘅狀態淨係取決於個系統依家嘅狀態；而個系統嘅過去狀態唔會影響佢跟住落嚟嘅狀態。
當中無論  係幾多都好，上述呢條式都會成立。
韓國部署薩德反導彈系統事件

韓國部署薩德反導彈系統事件（韓文：대한민국의 사드 배치 논란／大韓民國의 사드 配置 論難）係指大韓民國接受美國嘅協助下喺國內部署薩德反導彈系統（薩德系統）嘅過程同衍生嘅事。薩德系統嘅部署喺2016年2月7號宣布開始磋商，喺2016年7月8號正式宣布落實，部署嘅具體行動就喺2017年3月6號開始進行。呢件事引發咗國際性爭議，韓國主張呢項軍事部署只係應付朝鮮民主主義人民共和國嘅防禦措施，中華人民共和國就認為部署薩德系統會對佢哋嘅國土安全造成影響，並對韓採取幾項反制措施。呢件事亦對太平洋地區嘅戰略平衡造成影響，例如俄羅斯都表態話唔好。
韓國農業廣播

韓國農業廣播（韓文：한국농업방송／韓國農業放送；英文：Nongmin Broadcasting System，縮寫NBS），係大韓民國嘅國營有線電視頻道，由農民報社（APN）負責營運，用嚟播放大韓民國新聞及國會嘅立法活動。呢個頻道嘅特點係冇商業廣告。
呢個頻道早期每日播出20小時（首爾時間上午六時至次日凌晨二時），目前每日24小時播出。

史
2018年1月1號起，APN TV 喺互聯網上開始播放，其後轉換至電視頻道播放。2018年8月15號，「韓國農業廣播」開播，通過有線電視播出。
韓國高校棒球

（韓文：大韓民國의 高校野球，文觀部式轉寫：Daehanmingukwi gogyo yagu）係指喺韓國高等學校一到三年級嘅學生間舉行嘅棒球競技。高等學校之間嘅棒球大賽係由大韓棒球協會主管嘅。參加比賽嘅球隊都受過長期訓練，同日本、美國幾乎間間學校都開棒球項目唔同，開有棒球部嘅韓國高等學校大約有60~70間。
韓國選舉廣播

韓國選舉廣播（韓文：한국선거방송／韓國選舉放送；英文：Korea Election Television，縮寫ETV），係大韓民國嘅國營有線電視頻道，由中央選舉管理委員會（NEC）負責營運，用嚟播放大韓民國新聞及國會嘅立法活動。呢個頻道嘅特點係冇商業廣告。
呢個頻道早期每日播出20小時（首爾時間上午六時至次日凌晨二時），目前每日24小時播出。

史
2014年4月1號起，NEC TV 喺互聯網上開始播放，其後轉換至電視頻道播放。2017年4月26號，「韓國選舉廣播」開播，通過有線電視播出。
韓國野兔

韓國野兔（學名：Lepus coreanus）係兔科兔屬嘅其中一個種。
韓國長老會神學校

韓國長老會神學校（韓文：한국장로회신학교），係南韓首爾江南區一間神學院，2012年1月由現任主席河承武牧師成立，名譽院長係李承美博士。佢係OPCK（韓國耶穌敎長老會）牧師候選人嘅唯一培訓機構。

課程
呢間學校嘅非學位神學碩士同等學歷課程（神學碩士同等學歷、神學碩士同等學歷，宣教學語言）都係開放嘅。
申請人至少要有正規嘅大學學士學位，重要通過嚴格嘅篩選過程。
所有學生都免學費。
韓國駐廣州總領事館

（英文：Consulate General of the Republic of Korea in Guangzhou；韓文：주 광저우 대한민국 총영사관／駐 광저우 大韓民國 總領事館）係韓國喺廣州搞嘅總領事館，喺海珠區赤崗塔附近。領事範圍包括廣東、福建、廣西同海南四個省。

史
領事館喺2001年8月28號起好。成立初期喺羊城國際商貿中心西塔18樓入面辦公，直到2012年12月21號搬到海珠區赤崗塔西邊附近一帶。